"Trișorii scapă mereu!" Atac devastator după ce Simona Halep a scăpat de suspendare la TAS
Simona Halep (32 de ani) și-a dovedit nevinovăția în cazul de dopaj, iar TAS i-a redus în urmă cu doar câteva zile pedeapsa de la patru ani la nouă luni de suspendare.
Deoarece cele nouă luni de suspendare au trecut cât timp "Simo" s-a luptat prin tribunale, sportiva a putut să reintre în circuit imediat după ce a primit răspunsul de la TAS.
Cazul sportivei i-a atras atenția lui Brett Connors, fiul legendarului Jimmy Connors, asupra dopajului în tenis.
Connors este convins că jucătorii de tenis se dopează într-o proporție mult mai mare decât o arată cazurile scoase la lumină de testele anti-doping.
"Un vechi proverb spune că trișorii scapă mereu și sunt cu un pas înaintea celor care fac teste doping. Dacă ne uităm în istoria tenisului, sunt puțini cei care au fost prinși dopați. Iar cei prinși nu reprezintă nume mari, cu o excepție, Sharapova, poate două, dacă o punem și pe Halep.
Deci, cu toate testele care sunt în sport, vreți să îmi spuneți că doar câțiva jucători de nivel scăzut se dopează?", a psus Brett Connors, potrivit Tennisupdate.
Halep și-a demonstrat nevinovăția la TAS
Tribunalului de Arbitraj Sportiv (TAS) a anunțat marți că reduce suspendarea Simonei Halep de la 4 ani la 9 luni, ceea ce înseamnă că fostul lider mondial poate reveni oricând pe teren.
Tribunalul a admis că substanța Roxadustat a fost găsită în proba Simonei Halep, însă a acceptat argumentele sportivei cum că aceasta a ajuns în organism din cauza unui supliment contaminat.
În privința "Pașaportului Biologic" al sportivei, TAS a considerat că probele prezentate de ITIA nu sunt concludente.
Suspendare de nouă luni primită de Simona Halep începe din data de 7 octombrie 2022, ceea ce înseamnă că între timp a și expirat. TAS a mai decis ca toate rezultatele, titlurile sau punctele obținute de jucătoarea de tenis între 29 august 2022 și 7 octombrie 2022 să fie anulate.
Urmăriți SPORT.RO și pe Google News